 Intii lagu jiray goaankii uu Danjire Kipligat ku hakiyay shirka ee uu ku tilmaamay in ergooyinka lagu dhimayo ayaa waxaa soo ifbaxay warar sheegayay in ay dhici karto in shirku ku sii jiro hakinta gaar ahaan inta uu ka dhamaanayo shir madaxeedka urur goboleedka IGAD oo ka dhacaya dalka Uganda 24 ilaa 26 bishan October, waxaana bilowday dhaqdhaqaaq ay kooxda SRRC iyo qolyaha ay isku aragatida yihiin sida TNG garabka Xasan Abshir iyo Deerow iyo qaar katirsan Kooxdii horay loo oran jiray G-8 balse kala qaybsantay oo uu ka mid yahay Mowliid Macaane ay ku doonayeen in ay ku helaan fursad ay uga qaybgalaan shirka, si ay u caabiyaan aragtida siyaasadeed ee u madaxwayanaha Dowlada KMG ah shirkaas la tagi doono oo asaga si rasmi ah loogu martiqaaday shirka, waxayna qoraal ay soo saareen horaantii bishaan ku sheegeen inuusan Madaxwayanaha Dowlada KMG ah Cqaasim Saalad Xasan xaq ulahayn inuu shirkaas ka qaybgalo asagoo matalaya Soomaaliya waxayna ku eedeeyeen inuu jilafaynayo shirka Soomaalida uga socda dalka Kenya oo ay ku tilmaameen inuu heer gabogabo ah marayo, ayagooo ku tilmaamay sheegashada Cqaasim Salaad Xasan uu sheeganayo madaxwaynanimda mid khilaafsan Axdigii iyo dastuurkii lagu soo dhigay dalka Jabuuti oo tilmaamaya in ay mudadii DKMG ah dhamaatay. 